นายกรัฐมนตรี ย้ำในที่ประชุมคณะรัฐมนตรีเศรษฐกิจ ขอให้ทุกฝ่ายเดินหน้าสร้างความเข้มแข็งให้กับเศรษฐกิจของประเทศ พร้อมดูแลผู้มีรายได้น้อยและปานกลางในทุกมิติ
นายกรัฐมนตรี ย้ำในที่ประชุมคณะรัฐมนตรีเศรษฐกิจ ขอให้ทุกฝ่ายเดินหน้าสร้างความเข้มแข็งให้กับเศรษฐกิจของประเทศ พร้อมดูแลผู้มีรายได้น้อยและปานกลางในทุกมิติพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการรัฐมนตรีเศรษฐกิจ หรือ ครม.เศรษฐกิจ ที่ทำเนียบรัฐบาล กล่าวก่อนการประชุมว่า สถานการณ์ทางเศรษฐกิจจำเป็นจะต้องพิจารณาในกรอบกว้างด้วย นอกเหนือจากกิจกรรมที่มีอยู่ในความรับผิดชอบ เพื่อเดินหน้าไปทั้งการสร้างความเข้มแข็ง การดูแลผู้มีรายได้น้อย หรือผู้มีรายได้ปานกลางและต้องทำในทุกมิติ ซึ่งได้ให้แนวทางไปแล้วว่า คณะรัฐมนตรีเศรษฐกิจ มีที่มาจากหลายส่วนและหลายพรรคการเมือง จึงย้ำทุกครั้งว่า การทำงานทุกครั้งอยู่ในกรอบของรัฐบาล ซึ่งทุกหน่วยงานต้องนำนโยบาย คำสั่งการ หรือมติของที่ประชุมไปขับเคลื่อน นอกเหนือจากงานประจำของส่วนราชการและกระทรวงแล้ว นอกจากนี้ ข้อสำคัญอีกอย่างคือ สังคมรอความหวัง รอสิ่งที่รัฐบาลทำ จึงอย่าลืมว่า สิ่งที่ต้องทำวันนี้ ต้องทำคู่ขนานกันไป ทั้งเรื่องในปัจจุบันที่เป็นปัญหาความเดือดร้อน รวมถึงการสร้างอนาคตไปด้วยกัน ทั้งด้านการเกษตร การลงทุนและอุตสาหกรรม รวมถึงการใช้จ่ายโครงการของหน่วยงานรัฐวิสาหกิจและการกระตุ้นให้เกิดการใช้จ่ายระดับล่างให้มากที่สุดที่ประชุม ครม.เศรษฐกิจ รับทราบรายงานสภาวะเศรษฐกิจ หลังจากเมื่อวันที่ 18 พฤศจิกายนที่ผ่านมา ได้เปิดเผยตัวเลขผลิตภัณฑ์มวลรวมในประเทศ หรือ GDP ไตรมาสที่ 3 ขยายตัวร้อยละ 2.4 รวมทั้งติดตามผลลัพธ์ของมาตรการทางเศรษฐกิจที่มีการออกมาในช่วงไตรมาสที่ 2 และ 3 ของปี ว่าส่งผลต่อกลไกเศรษฐกิจอย่างไรบ้าง นอกจากนี้ อาจมีพิจารณามาตรการเบิกจ่ายงบลงทุนรัฐวิสาหกิจ เพื่อกระตุ้นเศรษฐกิจในไตรมาสที่ 4 ความคืบหน้ารถไฟไทย-จีน และค่าเงินหยวน